-Բայրոնն ասում էր՝ լուսնի տակ նոր բան չկա, բայց շարունակում էր գրել։ Բանաստեղծությունը կենսական էներգիայի հուզական խտացում է, այդ էներգիան կողքինին՝ շատերին փոխանցելու միջոց։ Կան մեծ լուսատուներ, փոքրիկ լուսատուներ էլ կան, տիեզերական ալեբախություններ կան, եւ կան փոքրիկ վետվետումներ։ Ամեն մեկը իր չափով լույս է սփռում շուրջը։ Սա է արվեստագետի առաքելությունը՝ լույս վառել հոգիներում։